<classify> BADI MCHOMOLO, DAR ES SALAAM MCHEZO wa kwanza wa hatua ya robo fainali wa michuanoya Ligi ya Mabingwa Afrika kati ya Simba SC na TP Mazembe kutoka DR Congo, unatarajiwakupigwa leo kwenye Uwanja wa Taifa, jijini Dar es Salaam. Hii ni hatua ngumu zaidi kuliko zile zilizopita, hivyokila timu inajua hilo na ndiyo maana maandalizi yake yanakuwa tofauti kidogo. Hatua zilizopita kitu kikubwa ambacho kilikuwakinaangaliwa ni idadi ya pointi ili kuweza kuingia hatua inayofuata, lakinihatua hii mbali na idadi ya pointi, lakini kikubwa ambacho kinaangaliwa ni idadiya mabao baada ya kukutana. Hapa timu zinakutana mara mbili, mchezo wa nyumbanina ugenini, hivyo akiba ya mabao ina maana kubwa sana kuweza kufanikisha timukuingia hatua ya nusu fainali. Simba SC inaanzia nyumbani, hivyo lazima ihakikishe inatumianafasi hiyo ya nyumbani, hasa kunufaika na nguvu watakayopewa kutoka kwamashabiki. Lakini kuelekea mchezo huo, nini Simba SC wanatakiwa kukifanya iliwaweze kuibuka na ushindi. Safuya ulinzi Kocha wa Simba, Patrick Aussems, lazima ahakikishesafu yake ya ulinzi inakuwa makini zaidi, ikiwezekana iwe tofauti kabisa nailivyokuwa katika michezo ya awali dhidi ya Nkana FC, JS Saoura, Al Ahly na ASVita. Pamoja na Simba kufanikisha kufika katika hatua hiyoya robo fainali, lakini safu ya ulinzi ilikuwa na mapungufu madogo madogoambayo yangeweza kuwafanya wasifike hapo endapo wangekutana na washambuliajimakini. Kwa hatua hii, lazima beki wa kati, Pascal Wawa awena maelewano mazuri na Erasto Nyoni au Jjuuko Murshid, pamoja na mabekiwengine, kuhakikisha wanakuwa makini kuanzia pembeni na katikati. Endapo watakuwa na umoja katika idara hiyo, kunauwezekano mkubwa wa kuwazuia wapinzani hao katika Uwanja wa Taifa wasiwe namadhara yoyote na waondoke bila bao. Kikubwa wasiwaruhusu wapinzani hao kumiliki mipirakatika eneo la hatari, kwa kuwa wakifika katika eneo hilo wanakuwa hatari nawanaweza kufanya lolote. Washambuliaji Hakuna shaka na ubora wa safu ya ushambuliaji yaSimba SC ambayo inaundwa na John Bocco, Medie Kagere na Emmanuel Okwi. Hao kila mmoja anatakiwa kuwa na deni la kuhakikishaanaondoka na bao, kwa kuwa mchezo huo unahitaji idadi ya mabao ili kuwa akibakatika mchezo wa marudiano. Kila mshambuliaji anatakiwa kutafuta bao zaidi yamoja na anatakiwa kuwa kwenye ubora wake zaidi ya vile ambavyo mashabikiwamekuwa wakiwazoea kuwaona. Lango la TP Mazembe muda wote linatakiwa kuandamwana washambuliaji wenye kiu ya mabao, kwa kufanya hivyo, kuna uwezekano mkubwawa kuondoka na idadi ya mabao kuanzia matatu. Mbali na washambuliaji kuwa kwenye jukumu hilo,lakini kila mchezaji anatakiwa kucheza katika kilele cha ubora wake naikiwezekana kila mmoja amalize uwezo wake ili kuhakikisha mabao yanakuwa mengi. Washambuliaji wa TP Mazembe ambao wanatakiwakuchungwa na walinzi wa Simba SC ni pamoja na Ben Malango, Robert Mbelu,Jackson Muleka, Chiko Ushindi, Deo Kanda na Tresor Mputu. Inategemea na wachezaji gani wataanza katika kikosichao cha ushambuliaji, lakini nyota hao wamekuwa wakiunda safu yao yaushambuliaji. Mputu ni mmoja kati ya wachezaji wakongwe katikakikosi hicho, amekuwa na uwezo mkubwa wa kuisaidia timu hiyo kufanya vizuri,hivyo anatakiwa kuchungwa kwa kiasi kikubwa. Katika hatua ya makundi kwenye michuano hiyo, TPMazembe walionekana kuwa bora, hasa katika ufungaji, waliweza kuibuka naushindi wa mabao 8-0 dhidi ya Club Africain. Ubora na uzoefu wa Mazembe kwenye michuano hiyo usiwapewasiwasi Simba SC kuelekea mchezo huo wa leo, kikubwa ni kutumia vizuri uwanjawa nyumbani. Viungo Ili timu ya Simba SC iweze kutawala katika eneo lahatari la TP Mazembe, lazima kuwepo na viungo bora ambao watakuwa na uwezo wa kuunganishasafu ya ulinzi na ushambuliaji. Hivyo, viungo hao lazima wawe na ubunifu wa hali yajuu, hasa kwa kuwachezesha washambuliaji wao, Okwi, Bocco na Kagere. Hakuna wasiwasi mkubwa na viungo wa Simba SC, ClatousChama, Jonas Mkude, James Kotei, Haruna Niyonzima, Hassan Dilunga na MzamiruYasin, inategemea nani wataanza. Hawa ni viungo ambao wanaweza kulikamata dimba nakuwafanya wapinzani wasitambe na wasiwasogelee walinzi wao. Kikosi cha TP Mazembe kina wachezaji wanne ambao niraia wa nchini Zambia, hivyo Chama anaweza kuwa na msaada mkubwa wa kuwasaidiaSimba SC kuweza kuwakamata wapinzani. Zambia ni moja kati ya nchi barani Afrika ambazozinatoa wachezaji wengi ambao wana uwezo wa kucheza nafasi ya kiungo pamoja naulinzi, hivyo TP Mazembe ina wachezaji watatu ambao wanacheza nafasi ya kiungo,Nathan Sinkala, Lamisha Musonda na Rainford Kalaba. Wachezaji hao wanajuana vizuri na Chama, hivyoinaweza kuwa faida kwa Simba kupenyezewa taarifa kutoka kwa kiungo wao huyoambaye amekuwa kwenye ubora wa hali ya juu, hasa katika michuano hiyo. Kwa upande mwingine, Simba wanatakiwa kusahau rekodiza TP Mazembe pale walipokutana mwaka 2011 kwenye michuano hii. Katika mchezo wao wa awali, Simba walikuwa kwenyeuwanja wa nyumbani, lakini walikubali kichapo cha mabao 3-2, huku mchezo wamarudiano kule nchini DR Congo, Simba ikipokea kichapo kingine cha mabao 3-1. Rekodi haina ulazima kwenye soka, kikubwa ni uborawa timu kwa kipindi hicho. Wakati Simba inapoteza michezo hiyo miwili mwaka2011, mchezaji wa pekee wa Simba ambaye amebaki ni Okwi, hivyo TP Mazembeinakutana na Simba mpya, Simba nyingine na si ile ya mwaka 2011, lakini piaMazembe hawa si wale ambao walishinda michezo yote miwili. Mashabiki Huu ni mchezo ambao utakuwa na ushindani katika safuya ushambuliaji, hivyo mashabiki wa Simba wanatakiwa kujitokeza kwa wingi kamailivyo katika mchezo dhidi ya AS Vita, Nkana FC, Al Ahly na JS Saoura. Wingi wa mashabiki unachangia kwa kiasi kikubwa kuwapanguvu wachezaji wote, hivyo mashabiki wa Simba watawameza wale wa TP Mazembe kwakuwasapoti wachezaji wao. Kila la heri Simba SC.  <topic>: MICHEZO 